31/12/2009 | Administración LocalMunicipal
Vilarmaior
Ordenanza Fiscal

Aprobada inicialmente polo pleno deste concello en sesión de data quince de outubro de dous mil nove, a ordenanza fiscal reguladora da taxa pola prestación do servizo público municipal de axuda no fogar, e unha vez rematado o prazo de trinta días de exposición ao público, cómpre proceder á publicación do acordo elevado a definitivo por non se presentar reclamacións, así como o texto íntegro da ordenanza, de acordo co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais. Vilarmaior, 14 de decembro de 2009 O ALCALDE Carlos Vázquez Quintián No uso das facultades conferidas polos artigos 133.2 e 142 da Constitución e polo artigo 106 da Lei 7/1985 do 2 de abril Reguladora das Bases de Réxime Local, e de conformidade co disposto nos artigos 15 a 19 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este concello establece a taxa pola prestación do servizo público municipal de axuda no fogar. Constitúe o feito impoñible desta taxa a prestación polo concello do servizo público de axuda no fogar. Son suxeitos pasivos desta taxa, en concepto de contribuíntes, as persoas físicas ou xurídicas, así como as entidades ás que se refire o artigo 33 da Lei xeral tributaria e 23 do RDL 2/2004, que sexan receptoras e se beneficien das prestacións do servizo de axuda no fogar.1.- Serán responsables solidariamente, das obrigas tributarias do suxeito pasivo establecidas nesta ordenanza, as persoas físicas e xurídicas a que se refire o artigo 42 da Lei xeral tributaria.2.- Serán responsables subsidiarios, as persoas ou entidades a que se refire o artigo 43 da Lei xeral tributaria. A base impoñible deste tributo calcularase en función do indicador público de rendas de efectos múltiples (IPREM). O IPREM para o ano 2009 queda establecido en 527,24 € mensuais, para os vindeiros anos, a súa contía será a que anualmente se estableza nos orzamentos xerais do Estado.1 °.- O prezo/hora queda establecido en 13 €/hora de prestación do servizo, revisable anualmente e de forma automática segundo o índice de prezos ao consumo (IPC). As tarifas graduaranse segundo o seguinte cadro: O prezo/hora en fin de semana e festivos queda establecido en 15 €/hora.2°.- Aos efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.3°.- A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta ademais, as persoas conviventes economicamente dependentes.4°.- A renda valorarase atendendo aos ingresos netos que se perciban, que comprenderán: - Os rendementos do traballo, incluídos pensións e prestacións de previsión social, calquera que sexa o seu réxime. - Os rendementos de capital mobiliario e inmobiliario. - Os rendementos das actividades económicas. - As ganancias e perdas patrimoniais.5°.- Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravamen que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.6°.- No caso de que o usuario tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.7°.- A capacidade económica por razón da renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.8°.- A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.9°.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida. O devengo da presente taxa se produce no momento da prestación do servizo de axuda no fogar. O período impositivo coincidirá co trimestre natural, liquidándose o primeiro día do mes natural seguinte e prorratearase por días nos supostos en que a prestación do servizo non se realice por trimestre completo.1°.- As persoas interesadas na percepción do servizo ao que se refire esta ordenanza deberán presentar no rexistro xeral do concello, solicitude según modelo normalizado a facilitar polos servizos sociais, acompañada da seguinte documentación: • Fotocopia do DNI ou NIE do solicitante. • Certificado de empadroamento ou convivencia. • Fotocopia do libro de familia ou certificado de inscrición no rexistro de parellas de feito. • Fotocopia da tarxeta sanitaria. • Informes médicos. • Certificado de minusvalía emitido polo EVO ou resolución do grao e nivel de dependencia e ou do PIA. • Xustificantes da capacidade económica de toda a unidade familiar: persoa usuaria e do seu cónxuxe ou parella de feito, e das persoas ascendentes, fillos menores de 25 anos ou maiores con discapacidade valorada, que dependan economicamente da persoa usuaria: • Nóminas, pensións, prestacións da seguridade social, etc. • Certificado de rendementos de capital. • Copia da declaración da renda e da declaración do imposto sobre o patrimonio ou certificación negativa. • Certificado sobre padróns de IBI e IAE. • Certificado do INEM acreditativo de estar en situación de desemprego, de ser o caso e de percepción ou non, de prestacións. • Outros que ]le poidan ser requiridos coa finalidade de acreditar a súa situación de saúde, familiar, social e económica.2°.- As cantidades esixibles con arreglo á tarifa se liquidarán polo servicio prestado, e serán en períodos trimestrais (marzo, xuño, setembro e decembro) mediante a elaboración e aprobación dun padrón e as liquidacións tributarias se notificarán individualmente.3°.- 0 equipo de servizos sociais do concello comprobará as declaracións formuladas polos interesados mediante visitas a domicilio, entrevistas e outros medios de investigación que se precisen, emitindo posteriormente informe ao respecto sobre a procedencia ou non de acceder ao solicitado e o tipo de prestación.4°.- A forma de prestación do servizo, a súa autorización e cese serán resoltos pola Alcaldía, atendendo aos criterios establecidos polo equipo de servizos sociais.5°.- Unha vez autorizada a prestación do servizo, se entenderá prorrogado mentres non se presente baixa polo/a interesado/a ou os seus representantes.6°.- A baixa da prestación do servizo surtirá efecto ao día seguinte en que se peticione ou se declare de oficio polo concello.7°.- Unha vez ao ano (entre xaneiro e marzo), solicitarase dos beneficiarios do servizo a documentación necesaria na que se reflicta a súa situación económica actual co gallo de actualizar as tarifas e no seu caso practicar a nova liquidación tributaria.8°.- En todo aquelo non sinalado nesta ordenanza, estarase ao disposto nas disposicións xerais aplicables, así como na Orde do 22 de xaneiro de 2009, pola que se regula o servizo de axuda no fogar e disposicións que a complementen ou modifiquen. No relativo á cualificación de infraccións tributarias, así como á determinación das sancións que correspondan, aplicarase o disposto na Lei xeral tributaria, de acordo co establecido no artigo 11 do RDL 2/2004. A presente ordenanza derroga a aprobada polo pleno o día 29 de outubro de 1998 e publicada no BOP n° 299 do 31 de decembro de 1998. A presente ordenanza fiscal, foi aprobada polo pleno do concello en sesión celebrada o día quince de outubro de 2009, entrará en vigor logo da súa publicación íntegra no Boletín Oficial da Provincia, e será de aplicación desde o un de xaneiro de 2010, permanecendo en vigor ata a súa modificación ou derrogación expresas.